Izziņa par atzinumos sniegtajiem iebildumiem

|  |
| --- |
| **Grozījumi Ministru kabineta 2015. gada 16. jūnija noteikumos Nr. 310 “Noteikumi par Latvijas būvnormatīvu LBN 231 – 15 “Dzīvojamo un publisko ēku apkure un ventilācija”” (VSS-811)** |

(dokumenta veids un nosaukums)

**I Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| **Noteikumi** |
|  |  |  |  |  |   |

Informācija par starpministriju (starpinstitūciju) sanāksmi:

|  |  |
| --- | --- |
| Datums 05.03.2021. |  |
|  |  |
|  |  |
| Saskaņošanas dalībnieki  | **Tieslietu ministrija, Finanšu ministrija, Iekšlietu ministrija, Labklājības ministrija, Aizsardzības ministrija, Vides aizsardzības un reģionālās attīstības ministrija, Latvijas Pašvaldību savienība** |
|  |  |
| Saskaņošanas dalībnieki izskatīja šādu ministriju (citu institūciju) **Finanšu ministrijas, Iekšlietu ministrijas**, **Vides aizsardzības un reģionālās attīstības ministrijas** iebildumus |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  1 | 2 | 3 | 4 | 5 |
| **Noteikumi** |
| 1. |  | **Vides aizsardzības un reģionālās attīstības ministrija (05.03.2021)**Aicinām MK noteikumu Nr. 310 3.1.punktā paredzēt arī specifiskas prasības, kas nosaka, ka apkures iekārta jāizvēlas tā, lai tā atbilstu telpas platībai, kā arī ēkā veiktajiem energoefektivitātes pasākumiem. Izvēloties telpas izmēram pārāk lielas jaudas iekārtu tiek radīts papildus gaisa piesārņojums un šādas iekārtas izmantošana nav uzskatāma par efektīvu. | **Ņemts vērā**Ja runa ir par atbilstošas jaudas siltumģeneratora (apkures katla vai citas iekārtas, kas ražo siltumenerģiju) izvēli ēkā – tad iebildums ir ņemams vērā, precizējot piedāvāto redakciju, piemēram:"Projektējot apkures sistēmas, iekārtas, kas ražo siltumenerģiju, jaudu pamato, ņemot vērā siltumenerģijas pieprasījumu ēkā."Tieši siltumenerģijas pieprasījums ir tas, kas pamato to, kādas jaudas apkures katls būs nepieciešams (platība nav rādītājs, jo var atšķirties ēkas kubatūra, savukārt ēkā jau veiktie energoefektivitātes pasākumi, ja tiek plānots mainīt apkures katlu, arī atspoguļosies pie siltumenerģijas pieprasījuma).Šādu prasību varētu likt pie vispārīgajām apkures prasībām, precizējot/ saskaņojot terminus. | 3.1 Projektējot apkures sistēmas, iekārtas, kas ražo siltumenerģiju, jaudu pamato, ņemot vērā siltumenerģijas pieprasījumu ēkā. |
| 2. | 4.1 Dzīvojamo ēku apsildīšanā priekšroka dodama ekonomiski pamatotām apkures sistēmām, kas nodrošina vietējā kurināmā vai atjaunojamo energoresursu izmantošanu. | **Vides aizsardzības un reģionālās attīstības ministrija (05.03.2021)**Norādām, ka tāda vietējā atjaunojamā energoresursa kā biomasas izmantošanas veicināšana rada gaisa piesārņojumu un negatīvu ietekmi uz cilvēku veselību un vidi, kā arī apgrūtina Latvijai gaisa aizsardzības jomā noteikto Eiropas Savienības prasību izpildi. Tādēļ ministrija neatbalsta noteikumu projekta 4.1 punkta iekļaušanu Ekonomikas ministrijas piedāvātajā redakcijā. Vēlamies vērst Jūsu uzmanību uz to, ka autonomo apkures iekārtu izmantošana rada daudz lielāku gaisa piesārņojumu kā centralizētās siltumapgādes izmantošana, jo šīs iekārtas izmanto atbilstošas attīrīšanas iekārtas un kopumā rada daudz mazākas emisijas kā autonomās apkures iekārtas.Ņemot vērā minēto, aicinām izteikt 4.1 punktu šādā redakcijā:"4.1 Dzīvojamo ēku apsildīšanā priekšroka dodama centralizētās siltumapgādes izmantošanai vai tādu apkures risinājumu izmantošanai, kas ir ekonomiski pamatoti un nerada emisijas. ". | **Panākta vienošanās dzēst punktu saskaņā ar Grozījumiem Enerģētikas likumā**Esošā situācija ir tāda, ka Latvijas lauku (bijušo kolhozu) teritorijās joprojām ir daudz 2-3 stāvu dzīvojamo ēku, kurām sākotnēji bija izbūvēta centralizētā apkures sistēma, bet ņemot vērā krīzes situāciju valstī apkures sistēma tika pārveidota, radās t.s. “Godmaņkrāsniņas”) un katrā dzīvoklī izveidota individuāla apkures sistēma. Būtu nesamērīgi, ja šīm mājsaimniecībām aizliegtu izmantot vietējo kurināmo, tas attiecas arī uz lauku saimniecībām, jo Latvijā ir taču kokapstrādes rūpniecība un ražojot zāģmateriālus, tiek izmantoti ražošanas blakusprodukti kurināmā sagatavošanai.Mūsdienās kurināmā klāsts ir gana plašs, vispopulārākie zināmie kurināmā veidi ir briketes, šķelda, malka, granulas, piemēram, šķelda un granulas ir augstvērtīgs kokapstrādes blakusprodukts, kas tiek ražots sasmalcinot zāģmateriālu atgriezumus. No šāda veida kurināmā nerodas papildus oglekļa dioksīda izmeši, dedzināšanas gaitā izdalītās CO2 gāzes apjoms atbilst augoša koka piesaistītās ogļskābās gāzes daudzumam. Atjaunojamie energoresursi ir pieejami uz vietas un neierobežotā daudzumā, navnepieciešams tos importēt, tie nerada siltumnīcefekta gāzu izmešus, un no ekoloģiskā viedokļa tie ir videi draudzīgāki. Atjaunojamo energoresursu sistēmas var uzstādīt gan jaunbūvēs, gan arī atjaunojot jau esošas ēkas. Atjaunojamie energoresursi ir, piemēram, vējš, ūdens, saules starojums, kā arī zemes siltums u.c.. Šos energoresursus var izmantot tieši, un tiem nav nepieciešams pārstrādes process, kura galaprodukts ir enerģija. | 4.1 punkts dzēsts  |
| 3. |  | **Vides aizsardzības un reģionālās attīstības ministrija (05.03.2021)**Aicinām papildināt Ministru kabineta 2015.gada 16.jūnija noteikumus Nr.310 “Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija”" (turpmāk – MK noteikumi 310) 2.1.apakšnodaļu ar jaunu 16.1punktu šādā redakcijā:"16.1Veicot jaunas apkures iekārtas būvniecību vai ierīkošanu, jāņem vērā attiecīgajā pašvaldībā izdotie saistošie noteikumi, kas nosaka prasības attiecībā uz gaisa piesārņojuma ierobežošanu no individuālajā siltumapgādē izmantotajām apkures iekārtām."Norādām, ka piemēram, Rīgā ir spēkā Rīgas domes saistošie noteikumi Nr. 97 "Par gaisa piesārņojuma teritoriālo zonējumu", kas tomēr nosaka papildus prasības, kas jāievēro ierīkojot jaunas apkures iekārtas. Aicinām izvērtēt vai MK noteikumu Nr.310 16. punkts, kas nosaka, ka ēkas atjaunošanas vai pārbūvēšanas gadījumā krāsns apkuri atļauts saglabāt, nenonāk pretrunā ar pašvaldību saistošajos noteikumos noteiktajām prasībām. | **Panākta vienošanās**Grozījumi Ministru kabineta 2015.gada 16.jūnija noteikumus Nr.310 “Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija”" veikti, lai apvienojot LBN 208-15 „Publiskas būves” (apstiprināts ar Ministru kabineta 2015.gada 30.jūnija noteikumiem Nr.331) un LBN 211-15 “Dzīvojamās ēkas” (apstiprināts ar Ministru kabineta 2015.gada 30.jūnija noteikumiem Nr.340) ar mērķi, lai prasības projektēšanai attiecībā uz apkuri un vēdināšanu, kas bija iepriekš noteiktas iepriekš minētajos būvnormatīvos pārceltu uz Ministru kabineta 2015.gada 16.jūnija noteikumiem Nr.310 “Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija”"Pēc vienošanās precizēta LBN 231-15 16.punkta redakcija.Papildināta arī anotācija. | 16. Būvobjektos atļauts izbūvēt vietējās apkures ierīces, kas darbojas ar cieto kurināmo, ja tiek ievēroti šī būvnormatīva 1. pielikuma 1. tabulā minētie maksimālie parametri, kā arī vides aizsardzības normatīvajos aktos noteiktie ierobežojumi un prasības. Ja ēka, kurā ir krāsns apkure, tiek atjaunota vai pārbūvēta, krāsns apkuri atļauts saglabāt neatkarīgi no ēkas stāvu skaita un kopējās platības. |
| 4. | 25.2 Norobežojošo konstrukciju aprēķinu veic, pamatojoties uz telpu iekšējā gaisa temperatūru un ventilācijas gaisa apmaiņas apjomu atbilstoši šā būvnormatīva [3.pielikumā](https://likumi.lv/ta/id/275016#piel2) noteiktajām prasībām. Telpu iekšējā gaisa relatīvais mitrums – 55 %. | **Finanšu ministrija (05.03.2021)**Saskaņā ar noteikumu projekta 3.punktu Latvijas būvnormatīvs LBN 231 – 15 “Dzīvojamo un publisko ēku apkure un ventilācija” (turpmāk – Būvnormatīvs LBN 231-15) tiek papildināts ar 25.2 punktu, kurā noteikts, ka norobežojošo konstrukciju aprēķinu veic, pamatojoties uz telpu iekšējā gaisa temperatūru un ventilācijas gaisa apmaiņas apjomu atbilstoši Būvnormatīva LBN 231-15 3.pielikumā noteiktajām prasībām un telpu iekšējā gaisa relatīvais mitrums – 55 %. Anotācijā skaidrots, ka 25.2punktā ietvertais regulējums pārcelts no Latvijas būvnormatīva LBN 211-15 “Dzīvojamās ēkas” (apstiprināts ar Ministru kabineta 2015.gada 30.jūnija noteikumiem Nr.340) 104.punkta un 2.pielikuma. No piedāvātās 25.2 punkta redakcijas un anotācijā sniegtā skaidrojuma nav saprotams, vai Būvnormatīva LBN 231-15 25.2 punktā ietvertais regulējums attieksies tikai uz dzīvojamām ēkām vai arī uz publiskām ēkām. Ievērojot minēto, lūdzam izvērtēt nepieciešamību precizēt noteikumu projekta 3.punktā ietverto Būvnormatīva LBN 231-15 25.2 punkta redakciju.  | **Ņemts vērā**Precizēta punkta redakcija. | 25.2 Dzīvojamo ēku norobežojošo konstrukciju aprēķinu veic, pamatojoties uz telpu iekšējā gaisa temperatūru un ventilācijas gaisa apmaiņas apjomu atbilstoši šā būvnormatīva 3.pielikumā noteiktajām prasībām. Telpu iekšējā gaisa relatīvais mitrums – 55 %. |
| 5. | 61. Dūmeņa augstumu virs jumta seguma nosaka, ņemot vērā šādus nosacījumus:61.1. ja dūmenis atrodas tuvāk par 1,5 m no jumta kores, tam jābūt 0,5 m augstākam par kori;61.2. ja dūmenis atrodas 1,5 līdz 3 m no jumta kores, tas nedrīkst būt zemāks par kori;61.3. ja dūmenis atrodas tālāk par 3 m no jumta kores, tā augšgals nedrīkst būt zemāks par taisni, kura vilkta no kores 10° leņķī pret horizontu.62. Dūmeņa augšējo galu ierīko ne zemāk par 0,5 m virs jumta seguma (arī ēkām ar plakanu jumtu). | **Vides aizsardzības un reģionālās attīstības ministrija (05.03.2021)**Lūdzam Jūs papildināt MK noteikumu Nr. 310 2.3. apakšnodaļu ar šādu jaunu punktu:"Centralizētās apkures katlu mājas un katlu iekārtu operatoram jāievēro prasības, kas attiecībā uz minimālo nepieciešamo dūmeņa augstumu noteiktas normatīvajos aktos par gaisa piesārņojuma ierobežošanu no sadedzināšanas iekārtām." Informējam, ka š.g. 11.jūnijā Valsts sekretāru sanāksmē ir izsludināts noteikumu projekts „Noteikumi par gaisa piesārņojuma ierobežošanu no sadedzināšanas iekārtām” (VSS-470), kas cita starpā noteiks prasības attiecībā uz minimālo nepieciešamo dūmeņa augstumu iekārtām, kuras iedarbības zonā atrodas citas dzīvojamās vai publiskās ēkas, kurās uzturas cilvēki, ventilācijas sistēmas vai dabiskās vēdināšanas āra gaisa ņemšanas ailas, logi vai durvis. | **Panākta vienošanās**Ņemot vērā, ka ir stājušies spēkā Ministru kabineta 2021. gada 7.janvāra noteikumi Nr.17„Noteikumi par gaisa piesārņojuma ierobežošanu no sadedzināšanas iekārtām”, kur 73.punktā ir noteikts, ka sākot ar 2021.gada 1.jūniju sadedzināšanas iekārtu dūmeņiem ir noteiktas prasības, kas dublējas ar prasībām dūmeņu augstuma noteikšanai Ministru kabineta 2015.gada 16.jūnija noteikumu Nr.310 “Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija”" 61. un 62.punkta, bet punkti netiek svītroti no būvnormatīva. Panākta vienošanās, ka veicot grozījumus “Noteikumi par gaisa piesārņojuma ierobežošanu no sadedzināšanas iekārtām” 73.punkts tiks grozīts un precizēts, lai nedublētu LBN 231-15 61.un 62.punktu. Panākta vienošanās neiekļaut būvnormatīvā 39.1 punktu. |  |
| 6. | 47. Aizliegts dūmgāzes novadīt vēdināšanas ailās (kanālos). | **Vides aizsardzības un reģionālās attīstības ministrija (05.03.2021)**Lūdzam skaidrot vai MK noteikumu Nr. 310 47.punktā minētā prasība attiecas uz dūmgāzu novadīšanu citu ēku vēdināšanas ailās (kanālos).Vienlaikus aicinām Jūs noteikumu 2.4.sadaļā, kurā noteiktas prasības dūmeņiem iekļaut prasību, kas paredzētu, ka gadījumos, kad plānots būvēt jaunu dzīvojamo vai publisko ēku vai pārbūvēt esošo, kurai plānots izmantot autonomo apkuri, pie blakus tuvumā esošas augstākas ēkas dūmenis būtu jāierīko tādā augstumā, kas nerada negatīvu ietekmi uz netālu esošajām ēkām un tajās dzīvojošajiem iedzīvotājiem. Attiecīgi skursteni ierīko tādā augstumā, lai nodrošinātu normālu dūmgāzu plūsmu un apkures iekārtas radītais gaisa piesārņojums netiktu novadīts blakus esošās ēkas logos, durvīs un ventilācijas sistēmās. Ņemot vērā, ka ministrija saņem iedzīvotāju sūdzības par pirts izmantošanas rezultātā radīto gaisa piesārņojumu, aicinām izvērtēt iespēju atsevišķas no minētajām prasībām arī piemērot pirtskrāsnīm. Attiecīgi būvējot šādas iekārtas arī būtu jāievēro minimālās prasības, lai līdz minimumam samazinātu pirts radīto negatīvo ietekmi uz blakus dzīvojošo iedzīvotāju veselību. | **Panākta vienošanās**Ministru kabineta 2015.gada 16.jūnija noteikumi Nr.310 “Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija”" papildināti ar jaunu punktu, savukārt 47.punkts netiek grozīts.  | 60.1 Dzīvojamās vai publiskas ēkas jaunas būvniecības vai pārbūves gadījumā, ēkai, kurai plānots izmantot autonomo apkuri, pie blakus esošas augstākas ēkas dūmenis būtu jāierīko tādā augstumā, kas nerada negatīvu ietekmi uz netālu esošajām ēkām un tajās dzīvojošajiem iedzīvotājiem. Skursteni ierīko tādā augstumā, lai nodrošinātu normālu dūmgāzu plūsmu un apkures iekārtas radītais gaisa piesārņojums netiktu novadīts blakus esošās ēkas logos, durvīs un ventilācijas sistēmās. |
| 7. | 65. Uz vietējās apkures ierīču dūmeņiem nav atļauts uzstādīt jumtiņus un citus pārsegumus, izņemot deflektorus. | **Iekšlietu ministrija (05.03.2021.)**Atmosfēras nokrišņi, ja tie iekļūst dūmvadā, bojā to, saīsina dūmvada kalpošanas ilgumu un, lai mazinātu to nokļūšanu dūmvadā daudzumu, kā arī izkliedētu izvadītos dūmus, uz dūmvada virsmas var montēt jumtiņus un citus pārsegumus, tajā skaitā deflektorus, kā arī ir ražotāji, kas piedāvā jau šādu risinājumu savam izgatavotam dūmvadam un ir komplektā tam, bet Latvijas būvnormatīvā LBN 231-15 ”Dzīvojamo un publisko ēku apkure un ventilācija” ir noteikts aizliegums – uz vietējās apkures ierīču dūmeņiem nav atļauts uzstādīt jumtiņus un citus pārsegumus, izņemot deflektorus. Ņemot vērā minēto, rosinām precizēt Latvijas būvnormatīva LBN 231-15 ”Dzīvojamo un publisko ēku apkure un ventilācija” 65.punktu, izsakot to šādā redakcijā:”65. Uz vietējās apkures ierīču dūmeņiem var uzstādīt jumtiņus un citus pārsegumus, tajā skaitā deflektorus. Jumtiņu, pārsegumu un deflektoru uzstādīšana nedrīkst traucēt apkures iekārtu pareizai darbībai un dūmeņu tīrīšanas darbiem.” | **Ņemts vērā**Precizēta punkta redakcija. | 65. Uz vietējās apkures ierīču dūmeņiem var uzstādīt jumtiņus un citus pārsegumus, tajā skaitā deflektorus. Jumtiņu, pārsegumu un deflektoru uzstādīšana nedrīkst traucēt apkures iekārtu pareizai darbībai un dūmeņu tīrīšanas darbiem. |
| 8. |  | **Vides aizsardzības un reģionālās attīstības ministrija (05.03.2021)**Aicinām iekļaut normu, kas nosaka, ka iedzīvotājam, veicot esošās ēkas pārbūvi un uzstādot jaunu autonomās apkures iekārtu par to jāpaziņo būvvaldei un jāsniedz attiecīgas ziņas par uzstādītā apkures iekārtas veidu, vecumu un izmantoto kurināmo. Pretējā gadījumā šobrīd pašvaldībām nav pieejama vispusīga informācija par to teritorijā esošajām apkures iekārtām un tādējādi nav iespējams plānot kādus papildus pasākumus apkures iekārtu radītā gaisa piesārņojuma samazināšanai, kā arī kontrolēt vai tiek ievērotas MK noteikumos Nr.310 noteiktās prasības. | **Panākta vienošanās**Tas nav Latvijas būvnormatīva LBN 231-15 ”Dzīvojamo un publisko ēku apkure un ventilācija”’ jautājums un regulējums neattiecas uz iekārtu nomaiņas vai uzstādīšanas darbiem. Panākta vienošanās ar Vides aizsardzības un reģionālās attīstības ministriju, ka šis jautājums risināms ārpus LBN 231-15, atsevišķā sanāksmē. |  |
|  Atbildīgā amatpersona |    |
|  | (paraksts) |

Olga Feldmane

|  |
| --- |
| (par projektu atbildīgās amatpersonas vārds un uzvārds) |
| Būvniecības politikas departamenta direktore |
| (amats) |
| 67013257, 67280882 |
| (tālruņa un faksa numurs) |
| Olga.Feldmane@em.gov.lv |
| (e-pasta adrese) |

Vīksna, 67013140

Marija.Viksna@em.gov.lv